**กิจกรรมพัฒนางานคุณภาพหน่วยงานอุบัติเหตุฉุกเฉิน**

**CQI เรื่อง** การพัฒนาการบันทึกข้อมูลผู้ป่วยบาดเจ็บตามโปรแกรม IS (Injury surveillance) win

 หน่วยงานอุบัติเหตุฉุกเฉินโรงพยาบาลนามน ปี 2560

**บทนำ**

IS (Injury surveillance) win เป็นโปรแกรมบันทึกข้อมูลการดูแลผู้บาดเจ็บ ที่บาดเจ็บจากสาเหตุภายนอกใดๆทุกรายที่เกิดเหตุบาดเจ็บภายใน 7 วัน ที่มารับบริการที่ห้องอุบัติเหตุฉุกเฉินและรับไว้สังเกตอาการ/การรักษาและตายทั้งนอกและในโรงพยาบาล เพื่อจัดทำฐานข้อมูลที่จำเป็นสำหรับการพัฒนาระบบบริการผู้บาดเจ็บและระบบส่งต่อ พัฒนาระบบเฝ้าระวังการบาดเจ็บที่เหมาะสมสำหรับใช้ในการปรับปรุงระบบรักษาพยาบาลและพัฒนาระบบเฝ้าระวังการบาดเจ็บให้เหมาะสมกับการแก้ไขและป้องกันอุบัติเหตุและการบาดเจ็บในระดับจังหวัดและระดับชาติ

ในปีงบประมาณ 2559 งานอุบัติเหตุฉุกเฉินโรงพยาบาลนามน ได้รับการสะท้อนข้อมูลกลับจากสำนักงานสาธารณสุขกาฬสินธุ์ ว่ามีการลงบันทึกข้อมูล IS WIN จำนวนน้อย บันทึกไม่ครบถ้วนและไม่ทันเวลา หน่วยงานจึงได้มาทำการวิเคราะห์หาโอกาสพัฒนาและแนวทางแก้ไขร่วมกัน พบว่าผู้รับผิดชอบลงบันทึกข้อมูลหลักมีจำนวนน้อยทำให้ลงบันทึกไม่ทัน และเจ้าหน้าที่อื่นยังไม่ทราบวิธีการลงบันทึก

ดังนั้นเพื่อให้ การลงบันทึกข้อมูลครบถ้วน ทันเวลาและเจ้าหน้าที่ผู้ปฏิบัติงานสามารถลงบันทึกได้ทุกคน จึงได้มีการพัฒนาการลงการลงบันทึกข้อมูล IS win ส่งผลให้ข้อมูลครบถ้วนทันเวลามากขึ้น

**ตัวชี้วัด**

|  |  |
| --- | --- |
| **ตัวชี้วัด** | **เป้าหมาย** |
| 1.มีผู้รับผิดชอบหลักข้อมูลผู้บาดเจ็บจำนวน 2 คน |  100 % |
| 2.ร้อยละผู้ป่วยบาดเจ็บได้รับการลงบันทึกข้อมูลครบถ้วน | 100 % |
| 3.ร้อยละผู้ป่วยบาดเจ็บได้รับการลงข้อมูลทันเวลา | 100 % |
| 4.ร้อยละของเจ้าหน้าที่ผู้ปฏิบัติงานที่ห้องฉุกเฉินสามารถลงบันทึกข้อมูลผู้บาดเจ็บตามโปรแกรมได้ | ≥80% |

**Plan**

1. วิเคราะห์สาเหตุและปัญหาการลงข้อมูลผู้บาดเจ็บตามโปรแกรม IS (Injury surveillance) win
2. ประชุมชี้แจงเจ้าหน้าที่ที่ปฏิบัติงานห้องฉุกเฉินทั้งในและนอกเวลาเกี่ยวกับโปรแกรมการลงข้อมูลผู้ป่วยบาดเจ็บตามโปรแกรม IS(Injury surveillance) win
3. สอนการบันทึกข้อมูลในคอมพิวเตอร์ตามโปรแกรม IS (Injury surveillance) win
4. เก็บตัวชี้วัด
5. ประเมินผล และนำปัญหาทั้งหมดมาวิเคราะห์
6. สรุปผลการดำเนินงาน

**DO**

1. จัดทำขั้นตอนการบันทึกตามโปรแกรม IS (Injury surveillance) winที่ชัดเจนเข้าใจง่าย
2. จัดประชุมวิชาการเชิงปฏิบัติการ การบันทึกข้อมูลในคอมพิวเตอร์ตามโปรแกรม IS (Injury surveillance) winแก่เจ้าหน้าที่ที่เกี่ยวข้อง ให้มีความรู้และสามารถปฏิบัติได้
3. ให้ลงบันทึกข้อมูลในคอมพิวเตอร์ตามโปรแกรม IS (Injury surveillance)win รายต่อราย เวรต่อเวร
4. เก็บรวบรวมตัวชี้วัด ในผู้ป่วยผู้บาดเจ็บทุกราย
5. ทบทวนกรณีที่มีปัญหาและเหตุการณ์ที่ไม่พึงประสงค์ เพื่อนำมาสู่แนวทางแก้ไข
6. สรุปผลการดำเนินงาน

**Check**

|  |  |  |  |
| --- | --- | --- | --- |
| **ตัวชี้วัด** | **เป้าหมาย** | **ปี2559** | **ปี2560****(ต.ค59-ก.พ.60)** |
| 1.มีผู้รับผิดชอบหลักข้อมูลผู้บาดเจ็บจำนวน 2 คน | ร้อยละ100 | 50 | 100 |
| 2.ร้อยละผู้ป่วยบาดเจ็บได้รับการลงบันทึกข้อมูลครบถ้วน | ร้อยละ100  | 70 | 100 |
| 3.ร้อยละผู้ป่วยบาดเจ็บได้รับการลงข้อมูลทันเวลา | ร้อยละ100  | 50 | 100 |
| 4.ร้อยละของเจ้าหน้าที่ผู้ปฏิบัติงานที่ห้องฉุกเฉินสามารถลงบันทึกข้อมูลผู้บาดเจ็บตามโปรแกรมได้ | ≥ร้อยละ 80 | 16.6 | 88.88 |

**Act**

จากตารางแสดงผลการดำเนินงานพบว่าผู้ป่วยบาดเจ็บได้รับการลงบันทึกข้อมูลครบถ้วนและทันเวลาจำนวน 2001 คนคิดเป็นร้อยละ 100

งานบันทึกข้อมูลผู้บาดเจ็บมีผู้รับผิดชอบหลักจำนวน 2 คน และเจ้าหน้าที่ผู้ปฏิบัติงานที่ห้องอุบัติเหตุฉุกเฉินสามารถลงบันทึกข้อมูลผู้บาดเจ็บตามโปรแกรมได้ จำนวน 16 คน จากเจ้าหน้าที่ผู้ปฏิบัติงานที่ห้องอุบัติเหตุฉุกเฉิน จำนวน 18 คน คิดเป็นร้อยละ100

พบว่ายังมีเจ้าหน้าที่ อีก 2 คน ขาดความชำนาญในการลงข้อมูลเนื่องจากไม่ใช่ผู้ปฏิบัติงานหลักทางผู้รับผิดชอบจึงได้ทบทวนและแก้ไขปัญหาโดยให้ผู้รับผิดชอบหลักตรวจสอบความครบถ้วนของการลงบันทึกโปรแกรม IS (Injury surveillance) win ส่งผลให้การลงบันทึกข้อมูลผู้บาดเจ็บครบถ้วนและทันเวลาคิดเป็นร้อยละ 100 ซึ่งเป็นแนวโน้มที่สูงขึ้น